Per la seva banda, Francesca Piñol en col·laboració amb Carles Bosch, presenten la proposta " El teixit dels pensaments", art i neurociència, teixits que mostren paisatges neuronals dels circuits de l'olfacte en mamífers, a partir d'una col·laboració entre professionals de l'art i la ciència.
En conjunt, a través d'una diafonia entre art i neurociència, mostren algunes gemmes ocultes del cervell dels mamífers.
El seu projecte va ser premiat en menció honorífica a la competició internacional Art of Neuroscience 2018.
El seu objectiu és comprendre millor com el cervell reconeix les olors i adrecen aquest repte obtenint imatges en 3D de paisatges neuronals que contenen aquests glomèruls, fent així possible traçar les neurones individuals que els formen.
Per tal de dirigir l'adquisició d'imatges a zones molt concretes del cervell, combinen l'ús d'un microscopi electrònic de rastreig que incorpora tall seriat automàtic del bloc (SBEM) amb diverses modalitats de microscòpia òptica.
Han adaptat algunes imatges que il·lustren els seus experiments més recents per tal que puguin ser teixides en teler.
Els tapissos mostren aquests paisatges neuronals, i es van teixir amb un teler Jacquard manual amb control digital del fil.
Els patrons geomètrics apareixen a diferents escales, des de micres fins al mil·límetre.
Alguns elements de la imatge es van teixir amb fils fluorescents.
El centre d'Artesania Catalunya del Consorci de Comerç, Artesania i Moda (CCAM ) de la Generalitat, acull des de dissabte dia 19 i fins el proper 29 de novembre, la 12a edició de l'esdeveniment internacional JOYA Barcelona Art Jewellery & Objects, que enguany se centra en l'Alta Tecnologia i Artesania.
Degut a les circumstàncies derivades de la crisi sanitària, JOYA Barcelona Art Jewellery & Objects, el principal esdeveniment de joieria artística i d'objectes a d'àmbit estatal, es reinventa i adopta un format expositiu amb una mostra al centre d'Artesania Catalunya de la Generalitat ( Banys Nous, 11 ), de 200 peces artístiques de 70 artistes independents, com també d'institucions, organitzacions i escoles, que es complementarà amb una venda i subhasta online a nivell mundial, organitzada per la prestigiosa plataforma especialitzada en disseny i joia Klimt02.
En aquest marc, Artesania Catalunya torna a unir creativitat i disseny en l'esdeveniment i presenta en l'exposició una selecció de peces de 4 artesans catalans: Coudre Studio; Francesca Piñol; Naifactory_lab i Marc Sallent amb Thread Portraits, amb l'objectiu d'impulsar la internacionalització de l'artesania catalana, en un certamen de referència internacional, i captar noves oportunitats de negoci i comercialització.
Coudre és un estudi d'artesania post-digital que sorgeix en la intersecció creativa de Raul Nieves (creador digital), Jude Serena (artesà) i Valeria Ustárez (dissenyadora de producte).
En el seu treball fusionen coneixements digitals amb processos tradicionals.
"Coudre", en francès teixir, serveix com a metàfora d'aquestes trobades i alhora evoca el procés de conformació de les textures que els moviments d'una impressora 3D produeix.
A diferència d'altres mètodes d'impressió en 3D en què el recorregut de la màquina es genera automàticament per aproximar una forma, Coudre treballa el recorregut de la impressora de manera laboriosa, de vegades des del disseny coordenada a coordenada.
El numèric i el matèric dialoguen per generar formes i textures d'un caràcter únic, que no busca replicar el ancestral ni de bon tros optimitzar-lo.
Les seves peces són un estudi de "morfogènesi", terme que designa el procés de desenvolupament d'una forma; aquesta, més que dissenyar, emergeix dels processos.
En la seva trajectòria han treballat amb empreses com perfums Puig, col·laborat amb artistes i dissenyadors com Martí Guixé, i han format part d'exposicions com On flower Power, a la Galleria Nazionale d'Arte Moderna i Contemporània de Roma.
NAIFACTORY_LAB és un espai d'innovació enfocat a la creació de nous materials circulars realitzats a partir de subproductes i residus dels processos naturals i tècnics de producció.
En la mostra presenta el seu projecte Reolivar (Biomaterials produïts amb pinyols d'oliva).
En l'afany de fomentar els productes locals, van decidir realitzar la prova de concepte amb una matèria prima, la producció de la qual és líder Espanya: les olives.
El 21% dels fruits recollits a tot el món procedeixen d'aquí, i els seus ossos, que representen el 28% del pes de l'oliva, han estat tradicionalment descuidats com a residus.
Fins fa molt poc no s'ha començat a utilitzar-se en la indústria cosmètica i, sobretot, com a base de biocombustibles.
En aquest sentit, Reolivar és un nou biomaterial orgànic, biodegradable, reutilitzable, tremendament versàtil i amb un enorme potencial estètic.
Nou Flaix d'Artesania dedicat a la Joieria Contemporània
Coincidint amb la celebració de JOYA, Artesania Catalunya presenta al centre, en el nou Flaix d'Artesania, el córner dedicat a les noves tendències d'artesania, el projecte de joieria contemporània " Estat Clínic" de Yael Olave.
Estat Clínic és un projecte de joieria contemporània confeccionada amb metalls i materials reciclats que neix d'una vivència propera de risc vital, i que l'ha portat, al llarg de cinc anys, a experimentar processos i etapes degut a una greu malaltia Passar per diferents estats d'ànim entreteixits i embullats com l'angoixa, l'esperança, el dubte, la resiliència, etc. i, alhora, l'agraïment de viure en un país on l'equitat, la universalitat i la igualtat de drets bàsics com l'habitatge, l'educació i la salut "són una prioritat ", apunta l'artista.
Yael epxlica la seva història a través d'un treball humil amb deixalles " que no són tresors, que plasmen la feina de les meves mans i el sentir d'un cor atribolat "
Artesania de Catalunya – Generalitat de Catalunya
Per últim, Artesania Catalunya ha seleccionat a Marc Sallent tecnòleg creatiu, que ha dedicat la majoria de la seva pràctica professional a la concepció i desenvolupament d'experiències i instal·lacions interactives per la publicitat, l'art i l'entreteniment sota la marca We Choose Fun.
Tots els seus projectes combinen creativitat, innovació i tecnologia.
El codi, els robots, les càmeres i altra maquinaria són les eines amb les que habitualment treballa.
Per a l'exposició presenta, Thread Portraits, un format de representació que és capaç de mostrar imatges, principalment retrats, fent servir només una base, claus i un sol fil.
Els seus quadres de fil es composen d'entre 72 i 300 claus distribuïts en els marges d'una base (generalment en forma circular) i d'un sol fil continu que passa entre 700 i 5000 vegades entre aquests claus.
Qui dicta per on passa el fil és un software de producció pròpia que intenta que el fil es creui amb si mateix més vegades allà on hi hagin d'aparèixer taques fosques, evitant alhora el pas per les zones més clares.
Aplicant aquesta i altres estratègies i analitzant milions de possibles combinacions, el software acaba generant el patró o seqüència de pas per els claus.
La part final del procés, el pas físic del fil entre els claus, la realitzen amb un robot que han adaptat i programat ells mateixos.
A banda de les peces exposades, Marc Sallent durant el transcurs de la celebració de la Setmana d'Artesania a Catalunya, que tindrà lloc del 19 al 25 d'octubre, realitzarà una demostració del projecte al centre d'Artesania Catalunya.
L'acte inagural de JOYA Barcelona Art Jewellery & Objects, tindrà lloc el proper 29 de setembre al centre d'Artesania Catalunya, on també es donaran a conèixer, via instgram live, els guanyadors de l'edició d'enguany de JOYA Award.